ตลาดหุ้นเอเชียเพิ่มขึ้นเช้านี้ ขานรับดาวโจนส์ปิดเหนือ 20,000 จุด
ตลาดหุ้นเอเชียเพิ่มขึ้นเช้านี้ ขานรับดาวโจนส์ปิดเหนือ 20,000 จุด
6 ก.พ. 2560

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ หลังจากที่ดัชนีดาวโจนส์ตลาดหุ้นนิวยอร์กปิดพุ่งกว่า 100 จุดเมื่อวันศุกร์ (3 ก.พ.) และทำสถิติปิดเหนือ 20,000 จุดอีกครั้ง ในขณะที่ NASDAQ ปิดที่ระดับสูงสุดเป็นประวัติการณ์ เนื่องจากตลาดขานรับตัวเลขจ้างงานสหรัฐเดือนม.ค.ที่แข็งแกร่งเกินคาด
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,069.72 จุด เพิ่มขึ้น 151.52 จุด, ดัชนี SSE Composite ตลาดหุ้นจีนเปิดวันนี้ที่ 3,143.09 จุด เพิ่มขึ้น 2.92 จุด, ดัชนี HSI ตลาดหุ้นฮ่องกงเปิดวันนี้ที่ 23,239.29 จุด เพิ่มขึ้น 110.08 จุด, ดัชนี TAIEX ตลาดหุ้นไต้หวันเปิดวันนี้ที่ 9,467.67 จุด เพิ่มขึ้น 12.11 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,085.73 จุด เพิ่มขึ้น 12.57 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,047.69 จุด เพิ่มขึ้น 5.75 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,686.07 จุด เพิ่มขึ้น 1.06 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,244.31 จุด เพิ่มขึ้น 17.61 จุด 
ทั้งนี้ กระทรวงแรงงานสหรัฐรายงานว่า ตัวเลขการจ้างงานนอกภาคเกษตรพุ่งขึ้น 227,000 ตำแหน่งในเดือนม.ค. ขณะที่อัตราการว่างงานเพิ่มขึ้นสู่ระดับ 4.8%  นักวิเคราะห์คาดการณ์ก่อนหน้านี้ว่า การจ้างงานจะเพิ่มขึ้น 175,000 ตำแหน่งในเดือนม.ค. และอัตราการว่างงานจะทรงตัวที่ระดับ 4.7%